Տեղեկացնենք, որ Գյումրու օդանավակայանը գործում է 1961 թվականից եւ երկրորդն է հանրապետությունում։ Այն գտնվում է Գյումրիից 5 եւ Երեւանից 120 կմ հեռավորության վրա։ Օդանավակայանի շենքն ու վազքուղին շահագործման են հանձնվել 1982թ.։ Վազքուղու վրա եւ թռիչքադաշտում խոշորածավալ կապիտալ շինարարական աշխատանքներ չէին իրականացվել, ինչի պատճառով թռիչքուղին հայտնվել էր ոչ բարվոք վիճակում։ "Արմենիա" միջազգային օդանավակայաններ" ընկերության միջոցներով 2007թ. հիմնանորոգվել եւ ասֆալտապատվել է թռիչքուղին, տեղադրվել է ֆիննական արտադրության IDMAN լուսազդանշանային նոր համակարգ, կառամատույցում կատարվել են տեղային նորոգման աշխատանքներ, կառուցվել են նոր զուգարաններ, ներդրվել է վերգետնյա սպասարկման հատուկ տեխնիկա։ Օդանավակայանում 2007թ. ներդրումների ծավալը կազմել է շուրջ 10 մլն դոլար։